Решение на Общия съд (пети състав) от 19 април 2023 г. — OD/Евроюст
(Дело T‑61/22)(1)
„Публична служба — Срочно наети служители — Временно преназначаване в интерес на службата — Член 7 от Правилника — Искане за съдействие — Член 24 от Правилника — Временна мярка за дистанциране — Понятие за акт с неблагоприятни последици — Право на изслушване — Отговорност“
1.      Жалби на длъжностните лица — Акт с неблагоприятни последици — Понятие — Временна мярка за дистанциране в отговор на искане за съдействие, в което се твърди психически тормоз — Включване
(член 270 ДФЕС; членове 7 и 24, член 90, параграф 2 и член 91, параграф 1 от Правилника за длъжностните лица)
(вж. т. 30—32, 34 и 37)
2.      Длъжностни лица — Задължение на администрацията за оказване на съдействие — Прилагане в областта на психическия тормоз — Приемане на временни мерки за дистанциране — Разлика спрямо решенията за преназначаване в интерес на службата
(член 7, параграф 1 и член 24, първа алинея от Правилника за длъжностните лица)
(вж. т. 33 и 35)
3.      Длъжностни лица — Принципи — Право на защита — Задължение за изслушване на заинтересованото лице преди приемането на акт с неблагоприятни последици за него — Обхват — Прилагане по отношение на временна мярка за дистанциране в отговор на искане за съдействие, в което се твърди психически тормоз
(член 41, параграф 2 от Хартата на основните права на Европейския съюз)
(вж. т. 44—52 и 55)
Диспозитив
1)
Отменя решението на Агенцията на Европейския съюз за сътрудничество в областта на наказателното правосъдие (Eurojust) от 17 юни 2021 г. за временно преразпределение на OD на длъжност [поверително].
2)
Отхвърля жалбата в останалата ѝ част.
3)
Осъжда Евроюст да понесе, наред с направените от нея съдебни разноски, и тези на OD.
1 OВ C 119, 14.3.2022 г.